Motho wa ntlha e bong Adame o ne a bopiwa a itekanetse kgotsa a se na boleo. O ne a na le tshono ya go tshelela ruri mme o ne a tlhopha go tlola taelo ya Modimo. (Genesise 3:17-19) Adame o ne a fetisetsa boleo joo mo baneng ba gagwe. (Baroma 5:12) Ke gone ka moo Baebele e reng Adame o ne a ‘rekisa’ ene le bana ba gagwe mo boleong le mo losong. (Baroma 7:14) Go ne go se ope wa bana ba gagwe yo o neng a ka kgona go rekolola se Adame a neng a se latlhile.—Pesalema 49:7, 8. Go na le dipoifo tse dintsi. Palo e e ntseng e oketsega ya dirukutlhi go lebega e ikemiseditse go bolaya palo e ntsi ya batho. Ga se fela gore dirukutlhi di nna le matlhale a masha a boranyane mme gape dirukutlhi dingwe di na le madi le didirisiwa tsa boranyane tse di lekanang le tsa mebuso mengwe.